Държавен вестник, бр. 87, 2017 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  87
потребности от лекари и лекари по дентална 
медицина по специалности и специалисти от 
професионално направление „Здравни грижи“ 
за осигуряването на достъп на населението до 
медицинско обслужване в извънболничната 
медицинска помощ за всички области; 3. кон-
кретните потребности от легла за болнично 
лечение и медицински дейности по видове 
и нива на компетентност на съответните 
структури за всички области; 4. съществува-
щите лечебни заведения за болнична помощ, 
лечебни заведения по чл. 10 и лечебни заве-
дения, осъществяващи високотехнологични 
методи на диагностика и лечение, върху 
картата на страната; 5. анализ на състоя-
нието в областите, включително и относно 
необходимите лекари и лекари по дентална 
медицина по специалности и специалисти от 
професионално направление „Здравни грижи“ 
от извънболничната медицинска помощ в 
областите; 6. видовете медицински дейности, 
които се планират на регионално ниво, съ-
гласно обособените райони по чл. 4, ал. 3 от 
Закона за регионалното развитие; 7. карта на 
необходимите високотехнологични методи на 
диагностика и лечение и свързаната с тяхното 
прилагане високотехнологична медицинска 
апаратура; 8. карта на спешната медицинска 
помощ, съдържаща брой и местоположение 
на центровете за спешна медицинска помощ. 
 Според ал. 3 на чл. 32 ЗЛЗ с Националната 
здравна карта се идентифицират по области 
потребностите от лекари и лекари по дентална 
медицина по специалности и специалисти от 
професионално направление „Здравни гри-
жи“ в извънболничната медицинска помощ, 
както и броят легла за болнично лечение и 
медицински дейности по видове и по нива 
на компетентност на съответните структу-
ри, като се извършва тяхното планиране, а 
също и планиране на лечебните заведения, 
осъществяващи високотехнологични методи 
на диагностика и лечение. 
Анализът на подробно цитираните зако-
нови разпоредби относно съдържанието на 
Националната здравна карта и на областните 
здравни карти, които съгласно чл. 32, ал. 2, 
т. 1 ЗЛЗ представляват част от Националната 
здравна карта, води до извода, че Национал-
ната здравна карта, утвърдена с решението 
на Министерския съвет по чл. 34, ал. 1 ЗЛЗ, 
представлява нормативен административен 
акт по смисъла на чл. 75 АПК. 
Съгласно чл. 75, ал. 1 АПК нормативни-
те административни актове са подзаконови 
административни актове, които съдържат 
административноправни норми, отнасят се за 
неопределен и неограничен брой адресати и 
имат многократно правно действие, а съгласно 
ал. 2 нормативните административни актове 
се издават по прилагане на закон или подза-
конов нормативен акт от по-висока степен. 
По делото не съществува спор, че оспоре-
ният акт е административен акт. Оспореният 
акт представлява властническо волеизявление 
на овластен от закона административен орган. 
Волеизявлението в акта е израз на властта в 
държавата, проявена чрез волята на съответния 
орган на държавно управление. Наред с това 
волеизявлението е направено при реализиране 
на правомощието на този орган, предвидено 
в чл. 34, ал. 1 ЗЛЗ. 
Относно преценката на правната същност 
на един акт от съществено значение е него-
вото съдържание, а не наименованието му. 
Действието на акта се предопределя от него-
вото съдържание и правните му последици, 
а в съответствие с това се прави преценка 
за неговата правна същност. Нормативният 
административен акт по общо правило съдър-
жа административни норми или правила за 
поведение, чието спазване е осигурено чрез 
установяване на тяхната задължителност. 
От нормативно регламентираното в чл. 32, 
ал. 2 ЗЛЗ съдържание на Националната 
здравна карта, както и конкретното съдър-
жание на утвърдената с оспореното решение 
на Министерския съвет Национална здравна 
карта на Република България, е видно, че в 
нея се съдържат различни по своето правно 
естество норми. 
Една част от съдържанието на НЗК пред-
ставлява систематизирано представяне на 
данни относно обстоятелствата по чл. 31, 
ал. 1, т. 1 – 6 ЗЛЗ (изброени по-горе). Тези 
данни се съдържат в областните здравни 
карти, които са част от съдържанието на 
Националната здравна карта, съгласно чл. 32, 
ал. 2, т. 1 ЗЛЗ. Систематизирано представяне 
на данни също така представляват и други 
част от съдържанието на НЗК: 1. данните 
относно съществуващите лечебни заведения 
за болнична помощ, лечебни заведения по 
чл. 10 и лечебни заведения, осъществяващи 
високотехнологични методи на диагностика 
и лечение, върху картата на страната (чл. 32, 
ал. 2, т. 4 ЗЛЗ, съответно раздел І, т. 4 от ре-
шението за утвърждаване на НЗК); 2. карта 
на спешната медицинска помощ, съдържаща 
брой и местоположение на центровете за 
спешна медицинска помощ (чл. 32, ал. 2, т. 8 
ЗЛЗ, съответно раздел І, т. 8 от решението за 
утвърждаване на НЗК). 
Друга част от съдържанието на НЗК пред-
ставлява конкретно цифрово изражение, както 
и конкретно изброяване на видове медицински 
дейности и методи и тяхното териториално 
разпределение, обективиращи преценката 
относно определени потребности или необ-